**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2015-07-01 Nr. T-8

Posėdžio data – 2015 m. birželio 11 d.

Posėdžio pradžia – 9.00 val.

Posėdžio pirmininkas – V. Grubliauskas.

Posėdžio sekretorius – M. Vitkus.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 24 Tarybos nariai, nedalyvauja: J. Simonavičiūtė, L. Kavaliauskas,
R. Didžiokas, J. Skrabulienė, V. Vlasov, A. Razbadauskas, V. Titov. Posėdyje dalyvaujančių Tarybos narių ir svečių sąrašai pridedami (1-3 priedai).

SVARSTYTA. Darbotvarkės tvirtinimas.

V. Grubliauskas informuoja, kad pagrindinėje darbotvarkėje yra 13 klausimų, papildomų klausimų – 2.

Praneša, kad yra gautas teikėjo, A. Barbšio, prašymas išbraukti 3-ią pagrindinės darbotvarkės klausimą. Bendru sutarimu pritarta prašymui išbraukti klausimą.

Balsavimu (už – 19, prieš – 0, susilaikė – 0) patvirtinta darbotvarkė su pakeitimu.

DARBOTVARKĖ:

1. Dėl Klaipėdos miesto savivaldybės tarybos 2014 m. gruodžio 18 d. sprendimo
Nr. T2-336 „Dėl Klaipėdos miesto savivaldybės 2015–2017 metų strateginio veiklos plano patvirtinimo“ pakeitimo. Pranešėja I. Butenienė.

2. Dėl Klaipėdos miesto savivaldybės tarybos 2015 m. vasario 19 d. sprendimo Nr. T2-12 „Dėl Klaipėdos miesto savivaldybės 2015 metų biudžeto patvirtinimo“ pakeitimo. Pranešėja
R. Kambaraitė.

3. Dėl Socialinės paramos tarybos sudėties patvirtinimo. Pranešėja A. Liesytė.

4. Dėl Klaipėdos miesto savivaldybės tarybos 2010 m. spalio 28 d. sprendimo Nr. T2-307 „Dėl Ilgalaikės (trumpalaikės) socialinės globos socialinių paslaugų įstaigose skyrimo, teikimo ir apmokėjimo už paslaugą tvarkos aprašo patvirtinimo“ pakeitimo. Pranešėja A. Liesytė.

5. Dėl Neįgaliųjų reikalų tarybos sudėties patvirtinimo. Pranešėja A. Liesytė.

6. Dėl pataisos koeficiento, rodančio socialinio būsto ar kito savivaldybės būsto būklę (nusidėvėjimą), nustatymo. Pranešėja D. Netikšienė.

7. Dėl Socialinio būsto nuomos sutarties formos patvirtinimo. Pranešėja D. Netikšienė.

8. Dėl būsto nuomos sąlygų pakeitimo. Pranešėja D. Netikšienė.

9. Dėl Savivaldybės būsto nuomos sutarties formos patvirtinimo. Pranešėja D. Netikšienė.

10. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

11. Dėl turto perdavimo valdyti, naudoti ir disponuoti patikėjimo teise. Pranešėjas
E. Simokaitis.

12. Dėl žymių žmonių atminimo įamžinimo Klaipėdoje. Pranešėja N. Laužikienė.

13. Dėl Klaipėdos miesto nevyriausybinių organizacijų tarybos sudėties patvirtinimo. Pranešėja A. Liesytė.

14. Dėl Vienkartinių pašalpų skyrimo komisijos sudarymo ir vienkartinių pašalpų skyrimo komisijos nuostatų patvirtinimo. Pranešėja A. Liesytė.

I. Butenienė pristato informaciją apie Savivaldybės tarybos kolegijos apsisprendimą dėl Atgimimo aikštės raidos.

1. SVARSTYTA. Klaipėdos miesto savivaldybės tarybos 2014 m. gruodžio 18 d. sprendimo Nr. T2-336 „Dėl Klaipėdos miesto savivaldybės 2015–2017 metų strateginio veiklos plano patvirtinimo“ pakeitimas.

Pranešėja – I. Butenienė, Strateginio planavimo skyriaus vedėja. Aiškina, kad sprendimo projekto tikslas – pakeisti Klaipėdos miesto savivaldybės 2015–2017 m. strateginio veiklos plano programas, siekiant reaguoti į pokyčius ir užtikrinti tinkamą veiklos plano tikslų bei uždavinių įgyvendinimą – buvo priimti ministrų įsakymai ir kiti teisės aktai, kurie įtakoja strateginio veiklos plano programų turinį bei Savivaldybės administracijos struktūriniai padaliniai pateikė prašymus dėl strateginio veiklos plano programų tikslinimo.

Informuoja, kad sprendimo projektą svarstė visi komitetai, išskyrus Kontrolės, jam buvo pritarta.

Parengus sprendimo projektą, buvo pastebėta techninė klaida, todėl prašo leisti Klaipėdos miesto savivaldybės 2015–2017 metų strateginio veiklos plano Ugdymo proceso užtikrinimo programos (Nr. 10) priemonėje „Elektroninio mokinio pažymėjimo diegimas ir naudojimo užtikrinimas bendrojo ugdymo, neformaliojo švietimo ir sporto įstaigose“ pataisyti 2016-ųjų metų lėšų projektą – vietoje 85.583 Eur įrašyti 185.583 Eur.

R. Taraškevičius mano, kad patvirtinti metiniai veiklos planai galėtų būti koreguojami ne Tarybos sprendimais, o Savivaldybės administracijos direktoriaus įsakymais.

V. Grubliauskas siūlo apsispręsti dėl pritarimo siūlymui pataisyti techninę klaidą Ugdymo proceso užtikrinimo programoje. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2014 m. gruodžio 18 d. sprendimo Nr. T2-336 „Dėl Klaipėdos miesto savivaldybės 2015–2017 metų strateginio veiklos plano patvirtinimo“ pakeitimo:

„1. Pakeisti Klaipėdos miesto savivaldybės 2015–2017 metų strateginio veiklos plano, patvirtinto Klaipėdos miesto savivaldybės tarybos 2014 m. gruodžio 18 d. sprendimu Nr. T2-336 „Dėl Klaipėdos miesto savivaldybės 2015–2017 metų strateginio veiklos plano patvirtinimo“ (pakeistas 2015 m. kovo 26 d. sprendimu Nr. T2-28), programas Nr. 02, Nr. 04, Nr. 05, Nr. 06, Nr. 07, Nr. 08, Nr. 10, Nr. 11, Nr. 12, Nr. 13 ir jas išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 3, susilaikė – 0.

2. SVARSTYTA. Klaipėdos miesto savivaldybės tarybos 2015 m. vasario 19 d. sprendimo Nr. T2-12 „Dėl Klaipėdos miesto savivaldybės 2015 metų biudžeto patvirtinimo“ pakeitimas.

Pranešėja – R. Kambaraitė, Finansų skyriaus vedėja. Aiškina, kad sprendimo projektu siūloma keisti Klaipėdos miesto savivaldybės tarybos 2015 m. vasario 19 d. sprendimą „Dėl Klaipėdos miesto savivaldybės 2015 metų biudžeto patvirtinimo“, siekiant padidinti biudžetą gautomis specialios tikslinės dotacijos, skirtos savivaldybei vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti lėšomis (tikslinis finansavimas), taip pat padidinti asignavimus kai kurioms programoms vykdyti, mažinant nepanaudotus asignavimus, patikslinti asignavimus pagal ekonominę klasifikaciją pagal asignavimų valdytojų paraiškas.

Informuoja, kad sprendimo projektą svarstė visi komitetai, jam buvo pritarta.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. vasario 19 d. sprendimo Nr. T2-12 „Dėl Klaipėdos miesto savivaldybės 2015 metų biudžeto patvirtinimo“ pakeitimo:

„1. Pakeisti Klaipėdos miesto savivaldybės tarybos 2015 m. vasario 19 d. sprendimą Nr. T2‑12 „Dėl Klaipėdos miesto savivaldybės 2015 metų biudžeto patvirtinimo“:

1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2015 metų biudžetą – 133 109 076 eurus prognozuojamų pajamų, 134 274 159 eurus asignavimų (asignavimai viršija pajamas 1 165 083 eurais), iš jų – 42 646 849 eurus asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, mokinio krepšeliui finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, pasaulinės didžiųjų burlaivių regatos renginių organizavimo išlaidoms iš dalies padengti, valstybės kapitalo investicijų programoje numatytiems projektams finansuoti, savivaldybių išlaidoms, patirtoms pritaikant informacines sistemas euro įvedimui, kompensuoti, valstybės finansinei paramai parvežant į Lietuvą užsienyje mirusių (žuvusių) Lietuvos Respublikos piliečių palaikus teikti, savivaldybėms vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti, krantotvarkos programos priemonėms įgyvendinti ir aplinkos teršimo šaltiniams pašalinti (1 ir 2 priedai).“;

1.2. pakeisti 2 punktą ir jį išdėstyti taip:

„2. Patvirtinti savivaldybės biudžeto asignavimus išlaidoms – 117 379 774 eurus, iš jų darbo užmokesčiui – 50 198 717 eurų, ir turtui įsigyti – 16 894 385 eurus.“;

1.3. pakeisti sprendimo 1 priedą ir jį išdėstyti nauja redakcija (pridedama);

1.4. pakeisti sprendimo 2 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 21, prieš – 3, susilaikė – 0.

3. SVARSTYTA. Socialinės paramos tarybos sudėties patvirtinimas.

Pranešėja – A. Liesytė, Socialinės paramos skyriaus vedėja. Aiškina, kad sprendimu būtų patvirtinta nauja Socialinės paramos tarybos sudėtis ir panaikinta 2013 m. Klaipėdos miesto savivaldybės tarybos sprendimu patvirtinta Socialinės paramos tarybos sudėtis.

Informuoja, kad sprendimo projektas buvo svarstytas Sveikatos ir socialinių reikalų komitete, jam buvo pritarta.

NUSPRĘSTA. Pritarti sprendimo projektui. Priimti sprendimą dėl Socialinės paramos tarybos sudėties patvirtinimo:

„1. Patvirtinti šią Socialinės paramos tarybos sudėtį:

Rita Bratėnaitė-Vitkienė, BĮ Klaipėdos miesto šeimos ir vaiko gerovės centro direktorė;

Ginter Harner, BĮ Klaipėdos miesto globos namų direktorius;

Audronė Jokubauskienė, Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių paslaugų poskyrio vyriausioji specialistė;

Olga Petrik, Maltos ordino pagalbos tarnybos Klaipėdos regiono projektų koordinatorė;

Diana Pilelienė, Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių paslaugų poskyrio vyriausioji specialistė;

Jolanta Skrabulienė, Klaipėdos miesto savivaldybės tarybos Sveikatos ir socialinių reikalų komiteto pirmininkė;

Ana Stirbienė, VšĮ Telšių vyskupijos Caritas Klaipėdos regiono globos namų direktoriaus pavaduotoja;

Daina Vitkauskienė, viešosios įstaigos Klaipėdos ir Telšių regionų aklųjų centro direktorė;

Giedrius Zaturskis, Klaipėdos krašto socialinių darbuotojų asociacijos narys.

2. Pripažinti netekusiu galios Klaipėdos miesto savivaldybės tarybos 2013 m. lapkričio 28 d. sprendimo Nr. T2-285 „Dėl Socialinės paramos tarybos sudėties patvirtinimo“ 1 punktą.“

3. Skelbti šį sprendimą Klaipėdos miesto savivaldybės interneto svetainėje.

BALSUOTA: už – 23, prieš – 0, susilaikė – 1.

4. SVARSTYTA. Klaipėdos miesto savivaldybės tarybos 2010 m. spalio 28 d. sprendimo Nr. T2-307 „Dėl Ilgalaikės (trumpalaikės) socialinės globos socialinių paslaugų įstaigose skyrimo, teikimo ir apmokėjimo už paslaugą tvarkos aprašo patvirtinimo“ pakeitimas.

Pranešėja – A. Liesytė, Socialinės paramos skyriaus vedėja. Aiškina, kad sprendimo projektas parengtas siekiant, kadIlgalaikės (trumpalaikės) socialinės globos socialinių paslaugų įstaigose skyrimo, teikimo ir apmokėjimo už paslaugą tvarkos aprašas atitiktų šiuo metu galiojantį Klaipėdos miesto savivaldybės teisės aktą, kuriame pakeistas Klaipėdos vaikų globos namų „Danė“ pavadinimas.

Informuoja, kad sprendimo projektas buvo svarstytas Sveikatos ir socialinių reikalų komitete, jam buvo pritarta.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2010 m. spalio 28 d. sprendimo Nr. T2-307 „Dėl Ilgalaikės (trumpalaikės) socialinės globos socialinių paslaugų įstaigose skyrimo, teikimo ir apmokėjimo už paslaugą tvarkos aprašo patvirtinimo“ pakeitimo:

„1. Pakeisti Ilgalaikės (trumpalaikės) socialinės globos socialinių paslaugų įstaigose skyrimo, teikimo ir apmokėjimo už paslaugą tvarkos aprašo, patvirtinto Klaipėdos miesto savivaldybės tarybos 2010 m. spalio 28 d. sprendimu Nr. T2-307 „Dėl Ilgalaikės (trumpalaikės) socialinės globos socialinių paslaugų įstaigose skyrimo, teikimo ir apmokėjimo už paslaugą tvarkos aprašo patvirtinimo“, 1 punktą ir jį išdėstyti taip:

„1. Ilgalaikės (trumpalaikės) socialinės globos socialinių paslaugų įstaigose skyrimo, teikimo ir apmokėjimo už paslaugą tvarkos aprašas (toliau – Tvarkos aprašas) reglamentuoja likusiems be tėvų globos vaikams, deklaruojantiems gyvenamąją vietą Klaipėdos mieste, ilgalaikės (trumpalaikės) socialinės globos Klaipėdos vaikų globos namuose „Rytas“, „Smiltelė“,Klaipėdos socialinių paslaugų centre „Danė“ (toliau – VGN) ir BĮ Klaipėdos miesto šeimos ir vaiko gerovės centre (toliau – Centras) skyrimo ir teikimo ir apmokėjimo už šią socialinę paslaugą tvarką“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaikė – 0.

5. SVARSTYTA. Neįgaliųjų reikalų tarybos sudėties patvirtinimas.

Pranešėja – A. Liesytė, Socialinės paramos skyriaus vedėja. Aiškina, kad sprendimoprojektubūtų patvirtinta Neįgaliųjų reikalų tarybos sudėtis, kurios tikslas – bendradarbiaujant su Klaipėdos miesto savivaldybės administracija prisidėti sprendžiant strateginius miesto neįgaliųjų socialinės integracijos klausimus. Neįgaliųjų reikalų tarybą sudaro 7 nevyriausybinių organizacijų, dirbančių neįgaliųjų socialinės integracijos srityje atstovai, 2 savivaldybės biudžetinių ir viešųjų įstaigų atstovai, 3 Savivaldybės administracijos atstovai ir po vieną atstovą iš Sveikatos ir socialinių reikalų, Kultūros, švietimo ir sporto bei Miesto ūkio ir aplinkosaugos komitetų.

NUSPRĘSTA. Pritarti sprendimo projektui. Priimti sprendimą dėl Neįgaliųjų reikalų tarybos sudėties patvirtinimo:

„1. Patvirtinti šią Neįgaliųjų reikalų tarybos sudėtį:

Vladas Alsys, Klaipėdos miesto neįgaliųjų draugijos pirmininkas;

Kazys Bagdonas, Klaipėdos jaunimo organizacijų asociacijos „Apskritasis stalas“ savanoris, dirbantis su neįgaliu jaunimu;

Danutė Daukantienė, biudžetinės įstaigos Neįgaliųjų centro „Klaipėdos lakštutė“ direktorė;

Aušra Dragašienė, Klaipėdos miesto savivaldybės administracijos Ugdymo ir kultūros departamento Švietimo skyriaus vyriausioji specialistė;

Donatas Kaubrys, Lietuvos žmonių su negalia aplinkos pritaikymo asociacijos projektų vykdytojas;

Sigita Kurmelienė, Klaipėdos miesto bendrijos „Artritas“ direktorė;

Alvydas Lenkauskas, Klaipėdos miesto savivaldybės kultūros centro „Žvejų rūmai“ direktorius;

Saulius Liekis, Klaipėdos miesto savivaldybės tarybos Sveikatos ir socialinių reikalų komiteto narys;

Audronė Liesytė, Klaipėdos miesto savivaldybės administracijos Socialinių reikalų departamento Socialinės paramos skyriaus vedėja;

Tomas Meškinis, Klaipėdos miesto savivaldybės tarybos Miesto ūkio ir aplinkosaugos komiteto narys;

Nina Puteikienė, Klaipėdos miesto savivaldybės tarybos Kultūros, švietimo ir sporto komiteto narė;

Adolfas Ruškys, VšĮ „Likimo laiptai“ direktorius;

Laima Stelingienė, Lietuvos aklųjų ir silpnaregių sąjungos Klaipėdos miesto filialo narė;

Irena Šakalienė, Klaipėdos miesto savivaldybės administracijos Miesto ūkio departamento Miesto tvarkymo skyriaus vedėja;

Janina Tulabienė, Lietuvos sutrikusio intelekto žmonių globos bendrijos „Klaipėdos viltis“ pirmininkė, VšĮ „Gyvenimo namai“ direktorė.

2. Pripažinti netekusiu galios Klaipėdos miesto savivaldybės tarybos 2013 m. spalio 24 d. sprendimą Nr. T2-261 „Dėl Neįgaliųjų reikalų tarybos sudėties patvirtinimo“.“

3. Skelbti šį sprendimą Klaipėdos miesto savivaldybės interneto svetainėje.

BALSUOTA: už – 24, prieš – 0, susilaikė – 0.

6. SVARSTYTA. Pataisos koeficiento, rodančio socialinio būsto ar kito savivaldybės būsto būklę (nusidėvėjimą), nustatymas.

Pranešėja – D. Netikšienė, Socialinio būsto skyriaus vedėja. Aiškina, kad sprendimo projektu siūloma nustatyti pataisos koeficientų, rodančių socialinio būsto ar kito savivaldybės būsto būklę (nusidėvėjimą) dydžius. Šie koeficientai naudojami apskaičiuojant savivaldybės būsto ir socialinio būsto nuomos mokesčius, vadovaujantis nuo 2015 m. sausio 1 d. įsigaliojusia Savivaldybės būsto ir socialinio būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika.

Informuoja, kad sprendimo projektą svarstė Sveikatos ir socialinių reikalų bei Finansų ir ekonomikos komitetai, jam buvo pritarta be pastabų.

NUSPRĘSTA. Pritarti sprendimo projektui. Priimti sprendimą dėl pataisos koeficiento, rodančio socialinio būsto ar kito savivaldybės būsto būklę (nusidėvėjimą), nustatymo:

„1. Nustatyti Ki – pataisos koeficientą, rodantį socialinio būsto ar kito savivaldybės būsto būklę (nusidėvėjimą):

Ki = 1 – geros būklės socialinis būstas ar kitas savivaldybės būstas, kurių nusidėvėjimas neviršija 30 procentų;

Ki = 0,8 – patenkinamos būklės socialinis būstas ar kitas savivaldybės būstas, kurių nusidėvėjimas yra nuo 31 iki 60 procentų;

Ki = 0,6 – blogos būklės socialinis būstas ar kitas savivaldybės būstas, kurių nusidėvėjimas yra didesnis kaip 60 procentų.

2. Nustatyti, kad socialinio būsto ar kito savivaldybės būsto nuomos mokestis perskaičiuojamas, pasikeitus valstybės įmonės Registrų centro Nekilnojamojo turto registro centrinio duomenų banko duomenims, rodantiems socialinio būsto ar kito savivaldybės būsto būklę (nusidėvėjimą), bet ne dažniau kaip vieną kartą per metus.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaikė – 0.

7. SVARSTYTA. Socialinio būsto nuomos sutarties formos patvirtinimas.

Pranešėja – D. Netikšienė, Socialinio būsto skyriaus vedėja. Aiškina, kad sprendimo projektu siūloma patvirtinti Klaipėdos miesto savivaldybės socialinio būsto nuomos sutarties formą. Vykdydama Paramos būstui įsigyti ar išsinuomoti įstatymo 20 straipsnio 1 dalyje nurodytą pareigą, Lietuvos Respublikos Vyriausybė nutarimu „Dėl socialinio būsto nuomos sutarties pavyzdinės formos patvirtinimo“ patvirtino Socialinio būsto nuomos sutarties pavyzdinę formą. Atsižvelgiant į susiformavusią darbo su būsto nuomininkais praktiką, siūloma patvirtinti Klaipėdos miesto savivaldybės socialinio būsto nuomos sutarties formą, atitinkamai pakoreguojant keletą Pavyzdinės sutarties formos punktų bei neįtraukiant į Sutarties formą Pavyzdinės sutarties formos 21 punktą, kuriuo numatomas delspinigių skaičiavimas už laiku nesumokėtą nuomos mokestį.

Informuoja, kad Finansų ir ekonomikos komitetas sprendimo projektui pritarė su pastaba: „papildyti 7.1 punktą žodžiais „per 1 mėnesį“ ir punktą išdėstyti taip: „7.1. per 1 mėnesį įregistruoti pasirašytą Sutartį Lietuvos Respublikos nekilnojamojo turto registre, o Sutarčiai pasibaigus, ją išregistruoti“.

Sprendimo projekto rengėjai sutinka su šia pastaba ir siūlo tokią 7.1 punkto redakciją: „7.1. įregistruoti Sutartį Lietuvos Respublikos nekilnojamojo turto registre per vieną mėnesį nuo jos pasirašymo dienos, o Sutarčiai pasibaigus, ją išregistruoti;“.

Prašo leisti pakoreguoti:

sutarties formos 11 punktą – išbraukti 2 sakinį: „Visi vėlesni mokėjimai mokami kas mėnesį, ne vėliau kaip iki kito mėnesio 20 dienos“.

sprendimo projekto 2 punktą – papildyti, nurodant, kad šis sprendimas registruojamas Teisės aktų registre.

A. Kačalinas sako, kad sutarties tvirtinimas prilygsta bendrų privalomų taisyklių nustatymui, todėl šią formą reikėtų paskelbti ir Teisės aktų registre. Teigia, kad tai yra ne esminis pakeitimas.

V. Grubliauskas sako, kad sprendimų projektų koregavimas posėdžio metu, neturi būti toleruojamas. Klausia, ar šis sprendimo projektas turi būti patvirtintas šiandien ar galima jo svarstymą atidėti.

D. Netikšienė sako, kad nuo liepos 1 d. turi būti pasirašomos naujos sutartys, todėl pageidautina, kad formos būtų patvirtintos šiandien.

S. Budinas sako, kad sprendimo projekto svarstymą būtų galima atidėti iki birželio 25 d. Tarybos posėdžio.

A. Grublys pritaria siūlymui atidėti klausimo svarstymą, nes mano, kad tai yra principinis sprendimo keitimas.

R. Taraškevičius nepritaria siūlymui atidėti klausimo svarstymą, nes mano, kad tai yra ne esminiai pakeitimai.

S. Liekis siūlo pritarti sprendimo projektui su pakeitimais.

V. Žvikienė siūlo šiandien pritarti pateiktam sprendimo projektui, tačiau ateityje, Teisės skyriaus specialistams, siūlo atidžiau vizuoti sprendimų projektus, o rengėjams, atsiradus pakeitimams, tinkamai juos pateikti.

V. Grubliauskas siūlo apsispręsti dėl pritarimo Finansų ir ekonomikos komiteto siūlymui pakoreguoti sutarties formos 7.1 punktą. Bendru sutarimu pritarta siūlymui.

V. Grubliauskas siūlo apsispręsi dėl pritarimo siūlymui pakoreguoti sprendimo projekto 2 punktą. Bendru sutarimu pritarta siūlymui.

V. Grubliauskas siūlo apsispręsti dėl pritarimo siūlymui pakoreguoti sutarties 11 punktą. Bendru sutarimu priarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Socialinio būsto nuomos sutarties formos patvirtinimo:

„1. Patvirtinti Socialinio būsto fondo nuomos sutarties formą (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 1.

8. SVARSTYTA. Būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja. Aiškina, kad sprendimo projektu yra siūloma patenkinti savivaldybės socialinio būsto, esančio (*duomenys neskelbtini*) nuomininkių J. G., J. T., A. Z. S. ir V. L. (*duomenys neskelbtini*) prašymus pakeisti būsto nuomos sąlygas, nes pagal 2014 metų Metinės gyventojo (šeimos) turto (įskaitant gautas pajamas) deklaracijų duomenis nurodytų nuomininkių deklaruotos pajamos daugiau kaip 20 proc. viršija Paramos būstui įsigyti ar išsinuomoti įstatymo (toliau- Įstatymas) 11 straipsnio 2 dalies 2 punkte nustatytą pajamų dydį. Dėl šios priežasties teisę į socialinio būsto nuomą nuomininkės yra praradusios.

Informuoja, kad sprendimo projektą svarstė Sveikatos ir socialinių reikalų bei Finansų ir ekonomikos komitetai, jam buvo pritarta be pastabų.

NUSPRĘSTA. Pritarti sprendimo projektui. Priimti sprendimą dėl būsto nuomos sąlygų pakeitimo:

„1. Pakeisti nuomos sąlygas socialinio būsto nuomininkėms:

1.1. J. G. *(duomenys neskelbtini)*, gyvenančiai *(duomenys neskelbtini)*, unikalus Nr. *(duomenys neskelbtini)*;

1.2. J. T. *(duomenys neskelbtini)*, gyvenančiai *(duomenys neskelbtini)*, unikalus Nr. *(duomenys neskelbtini)*;

1.3. A. Z. S. *(duomenys neskelbtini)*, gyvenančiai *(duomenys neskelbtini)*, unikalus Nr. *(duomenys neskelbtini)*;

1.4. V. L. *(duomenys neskelbtini)*, gyvenančiai *(duomenys neskelbtini)*, unikalus Nr. *(duomenys neskelbtini).*

2. Nuomoti sprendimo 1 punkte nurodytas gyvenamąsias patalpas savivaldybės būsto nuomos sąlygomis, pirmus metus nuo savivaldybės būsto nuomos sutarties sudarymo taikant rinkos pataisos koeficientą R=1,2.“

BALSUOTA: už – 22, prieš – 0, susilaikė – 1.

9. SVARSTYTA. Savivaldybės būsto nuomos sutarties formos patvirtinimas.

Pranešėja – D. Netikšienė, Socialinio būsto skyriaus vedėja. Aiškina, kad sprendimo projektu siūloma patvirtinti Savivaldybės būsto nuomos sutarties formą, kurios pavadinimas atitiktų Paramos būstui įsigyti ar išsinuomoti įstatymą ir kurios neatskiriama dalis yra Savivaldybės būsto nuomos mokesčio apskaičiavimo aktas, parengtas pagal Savivaldybės būsto ir socialinio būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodiką.

Prašo leisti papildyti sutarties formos 7.1. punktą, numatant sutarties užregistravimo viešajame registre terminą, ir visą punktą išdėstyti taip:

„7.1. įregistruoti Sutartį Lietuvos Respublikos nekilnojamojo turto registre per vieną mėnesį nuo jos pasirašymo dienos, o Sutarčiai pasibaigus, ją išregistruoti;“.

V. Grubliauskas siūlo apsispręsti dėl pritarimo siūlymui papildyti sutarties 7.1 punktą. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Savivaldybės būsto nuomos sutarties formos patvirtinimo:

„1. Patvirtinti Savivaldybės būsto nuomos sutarties formą (pridedama).

2. Pripažinti netekusiais galios:

2.1. Klaipėdos miesto savivaldybės tarybos 2003 m. gruodžio 4 d. sprendimo Nr. 1-399 „Dėl savivaldybės gyvenamųjų patalpų nuomos mokesčio“ 2 punktą;

2.2. Klaipėdos miesto savivaldybės tarybos 2009 m. birželio 25 d. sprendimą Nr. T2-247 „Dėl Tarnybinės gyvenamosios patalpos nuomos sutarties patvirtinimo“;

2.3. Klaipėdos miesto savivaldybės administracijos direktoriaus 2011 m. lapkričio 7 d. įsakymą Nr. AD1-2234 „Dėl Savivaldybės gyvenamosios patalpos nuomos mokesčio apskaičiavimo akto formos ir savivaldybės teritoriją įvertinančio koeficiento patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaikė – 0.

10. SVARSTYTA. Sutikimas perimti valstybės turtą ir jo perdavimo valdyti, naudoti ir disponuoti patikėjimo teise.

Pranešėjas – E. Simokaitis, Turto skyriaus vedėjas. Aiškina, kad sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį mokyklinį M2 klasės autobusą „Iveco Daily“ ir perduoti jį, perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise. Nurodytas turtą Savivaldybės administracija galės perduoti pagal panaudos sutartį VšĮ Klaipėdos specialiajai mokyklai-daugiafunkciniam centrui „Svetliačiok“.

NUSPRĘSTA. Pritarti sprendimo projektui. Priimti sprendimą dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą mokyklinį M2 klasės autobusą „Iveco Daily“, kurio likutinė vertė 2015‑05‑31 – 35 803,90 Eur.

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaikė – 1.

11. SVARSTYTA. Turto perdavimas valdyti, naudoti ir disponuoti patikėjimo teise.

Pranešėjas – E. Simokaitis, Turto skyriaus vedėjas. Aiškina, kad sprendimo projektu siekiama perduoti Klaipėdos miesto socialinės paramos centrui ir Neįgaliųjų centrui „Klaipėdos lakštutė“ valdyti, naudoti ir disponuoti patikėjimo teise Klaipėdos miesto savivaldybės administracijos nupirktą trumpalaikį materialųjį turtą – medicininės ir techninės pagalbos priemones (priedas).

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise:

„1. Perduoti Klaipėdos miesto savivaldybės biudžetinėms įstaigoms valdyti, naudoti ir disponuoti patikėjimo teise Klaipėdos miesto savivaldybei nuosavybės teise priklausantį trumpalaikį materialųjį turtą – medicininės ir techninės pagalbos priemones, kurio bendra įsigijimo vertė – 6561,70 Eur (priedas).

2. Įgalioti Klaipėdos miesto savivaldybės administracijos direktorių pasirašyti sprendimo 1 punkte nurodyto turto priėmimo ir perdavimo aktus.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 0.

12. SVARSTYTA. Žymių žmonių atminimo įamžinimas Klaipėdoje.

Pranešėja – N. Laužkienė, Ugdymo ir kultūros departamento direktorė. Aiškina, kad sprendimo projektu prašoma pritarti iniciatorių prašymams dėl 6 asmenų atminimo įamžinimo. Tarybos pritarimas yra pirmas ir būtinas etapas, įamžinant asmenį ar įvykį – memorialiniai objektai be tarybos pritarimo negali atsirasti savivaldybės teritorijoje, o jų projektai nepriimami derinti. Šio sprendimo tikslas – sudaryti sąlygas nustatyta tvarka įgyvendinti 6 žymių žmonių atminimo įamžinimo Klaipėdoje iniciatyvas.

Informuoja, kad klausimas buvo svarstytas Žymių žmonių, istorinių datų, įvykių įamžinimo ir gatvių pavadinimų komisijoje, Kultūros, švietimo ir sporto bei Finansų ir ekonomikos komitetuose. Diskusijų komitetuose buvo, tačiau sprendimo projektui buvo pritarta be pastabų.

N. Puteikienė sako, kad atminimo lenta P. Dreviniui jau yra pakabinta, Tarybos pritarimo prašoma pavėluotai.

V. Vareikis sako, kad sprendimo projektas Tarybai buvo teiktas svarstyti anksčiau, tačiau jo svarstymas buvo nukeltas.

R. Taraškevičius siūlo pritarti sprendimo projektui, nes tik priėmus sprendimą,
P. Drevinio atminimo įamžinimo iniciatoriai galės kreiptis į Savivaldybę dėl dalinės kompensacijos.

A. Cesiulis sako, kad Kultūros, švietimo ir sporto komitete buvo paprašyta Savivaldybės administracijos, kad ateityje tokių procedūrinių nesusipratimų nebūtų.

N. Laužikienė sako, kad namo, kuriame gyveno P. Drevinis, bendruomenė ir Lietuvos rašytojų sąjungą buvo susiplanavę šį renginį, Savivaldybės administracija apie jį nebuvo informuota.

NUSPRĘSTA. Pritarti sprendimo projektui. Priimti sprendimą dėl žymių žmonių atminimo įamžinimo Klaipėdoje:

„1. Pritarti šių žymių žmonių atminimo įamžinimui atminimo lentomis Klaipėdoje:

1.1. Dovydo Volfsono – žymaus sionizmo veikėjo, Izraelio vėliavos ir valiutos pavadinimo autoriaus;

1.2. Pauliaus Drevinio – poeto, pedagogo;

1.3. Rimanto Černiausko – rašytojo, ilgamečio Lietuvos rašytojų sąjungos Klaipėdos skyriaus pirmininko;

1.4. Ernesto Galvanausko – Lietuvos politikos bei visuomenės veikėjo, tarpukario Lietuvos vyriausybės ministro pirmininko;

1.5. Antano Kalvaičio – diplomato, Lietuvos generalinio konsulo Klaipėdoje 1939–1940 metais, žydų gelbėtojo;

1.6. Liudviko Stulpino – pirmojo Klaipėdos jūrų uosto kapitono (1923–1934).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 0.

13. SVARSTYTA. Klaipėdos miesto nevyriausybinių organizacijų tarybos sudėties patvirtinimas.

Pranešėja – A. Liesytė, Socialinės paramos skyriaus vedėja. Aiškina, kad sprendimoprojektubūtų patvirtinta Klaipėdos miesto nevyriausybinių organizacijų tarybos sudėtis, kurios tikslas – skatinti nevyriausybinių organizacijų veiklą ir plėtrą, stiprinti bendradarbiavimą tarp savivaldybės institucijų, įstaigų ir nevyriausybinių organizacijų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto nevyriausybinių organizacijų tarybos sudėties patvirtinimo:

„1. Patvirtinti šios sudėties Klaipėdos miesto nevyriausybinių organizacijų tarybą:

Inga Aksamitauskaitė-Bružienė, VšĮ LCC tarptautinio universiteto regioninės plėtros ir ryšių su absolventais vadovė;

Jurgis Andriuška, visuomeninės organizacijos „Pozityvus gyvenimas“ vadovas;

Arvydas Cesiulis, Klaipėdos miesto savivaldybės tarybos Kultūros, švietimo ir sporto komiteto pirmininkas;

Airida Čėsnienė, Klaipėdos miesto savivaldybės administracijos jaunimo reikalų koordinatorė;

Jurgita Činauskaitė-Cetiner, sporto klubo „Okinava“ projektų vadovė;

Aldona Marija Gedvilienė, Klaipėdos miesto jungtinės pagyvenusių žmonių bendrijos pirmininkė;

Simonas Gentvilas, Klaipėdos miesto savivaldybės tarybos Miesto plėtros ir strateginio planavimo komiteto pirmininkas;

Virginija Kairienė, Žemaitijos rašytojų bendrijos pirmininkė;

Edmundas Klimas, BĮ Klaipėdos „Viesulo“ sporto centro direktorius;

Liudvika Kuzminčiūtė, asociacijos „Klaipėdos žalieji“ pirmininkė;

Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyriausioji specialistė;

Vidmantas Plečkaitis, Klaipėdos miesto savivaldybės tarybos Miesto ūkio ir aplinkosaugos komiteto narys;

Renolda Senavaitienė, nevyriausybinių organizacijų asociacijos „Klaipėdos piliečiai“ pirmininkė;

Diana Stankaitienė, BĮ Klaipėdos miesto socialinės paramos centro direktorė;

Artūras Šulcas, Klaipėdos miesto savivaldybės tarybos Finansų ir ekonomikos komiteto narys;

Aivaras Vaiginis, Klaipėdos jaunimo organizacijų asociacijos „Apskritasis stalas“ narys;

Darius Vaitkevičius, Klaipėdos ir Telšių regionų aklųjų centro Klaipėdos miesto filialo pirmininkas;

Alfonsas Vildžiūnas, Klaipėdos miesto savivaldybės tarybos Sveikatos ir socialinių reikalų komiteto narys.

2. Pripažinti netekusiu galios Klaipėdos miesto savivaldybės tarybos 2014 m. spalio 23 d. sprendimą Nr. T2-267 „Dėl Klaipėdos miesto nevyriausybinių organizacijų tarybos sudėties patvirtinimo“.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 1.

14. SVARSTYTA. Vienkartinių pašalpų skyrimo komisijos sudarymas ir vienkartinių pašalpų skyrimo komisijos nuostatų patvirtinimas.

Pranešėja – A. Liesytė, Socialinės paramos skyriaus vedėja. Aiškina, kad sprendimo projektu siekiama patvirtinti naujos sudėties Vienkartinių pašalpų skyrimo komisijąir pakeisti Vienkartinių pašalpų skyrimo komisijos nuostatus. Sprendimo projektas parengtas nutrūkus Klaipėdos miesto savivaldybės tarybos narių įgaliojimams ir siekiant patvirtinti naujos sudėties Vienkartinių pašalpų skyrimo komisiją bei pakeisti Vienkartinių pašalpų skyrimo komisijos nuostatus atitinkančius šiuo metu galiojantį teisinį reglamentavimą.

NUSPRĘSTA. Pritarti sprendimo projektui. Priimti sprendimą dėl Vienkartinių pašalpų skyrimo komisijos sudarymo ir vienkartinių pašalpų skyrimo komisijos nuostatų patvirtinimo:

„1. Sudaryti šios sudėties Vienkartinių pašalpų skyrimo komisiją:

pirmininkė – Jolanta Skrabulienė, Klaipėdos miesto savivaldybės tarybos narė;

pirmininko pavaduotoja – Audronė Liesytė, Klaipėdos miesto savivaldybės administracijos Socialinių reikalų departamento Socialinės paramos skyriaus vedėja;

nariai:

Gražina Aurylienė, Klaipėdos miesto savivaldybės administracijos Vaiko teisių apsaugos skyriaus vedėja;

Audra Daujotienė, Klaipėdos miesto savivaldybės administracijos Socialinių reikalų departamento direktorė;

Saulius Liekis, Klaipėdos miesto savivaldybės tarybos narys;

Danguolė Netikšienė, Klaipėdos miesto savivaldybės administracijos Socialinių reikalų departamento Socialinio būsto skyriaus vedėja;

Raimonda Šoparienė, VšĮ Klaipėdos psichikos sveikatos centro socialinė darbuotoja;

Alfonsas Vildžiūnas, Klaipėdos miesto savivaldybės tarybos narys;

Gina Vilimaitienė, Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių išmokų poskyrio vedėja.

2. Patvirtinti Vienkartinių pašalpų skyrimo komisijos nuostatus (pridedama).

3. Pripažinti netekusiais galios Klaipėdos miesto savivaldybės tarybos 2009 m. balandžio 23 d. sprendimo Nr. T2-165 „Dėl Vienkartinių pašalpų skyrimo komisijos nuostatų ir Vienkartinių pašalpų teikimo tvarkos aprašo patvirtinimo“ 1 ir 2 punktus su visais pakeitimais ir papildymais.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 1.

Posėdžio pabaiga – 10.00 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė, tel. 39 60 69

2015-06-30